hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en my en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
​Գրիգոր Ամիրյանի տունը՝ Աբովյան փողոցում. պատմության հին ու նոր էջեր, որոնք բացվում են այս հասցեում — Անի Բլոգ
Մայիսի 10, 2017Մայիսի 26, 2017 Անի Գասպարյան
Աբովյան 10 Աբովյան 10 հասցեի շենքի ճակատին խորհրդային ժամանակներից կա մի հուշատախտակ, ըստ որի՝ այդ տանը 1928 թվականին հյուրընկալվել է ռուս գրող Մաքսիմ Գորկին: Գրողն այնտեղ անցկացրել է մեկ գիշեր` հուլիսի 25-26-ը: Սակայն տան հարուստ կենսագրությունը միայն պատմական այդ իրողությամբ չի սահմանափակվում:
Մարիետա Գասպարյանի խոսքով՝ 1884-1888 և 1898-1907 թվականներին շենքը վարձակալել է Քաղաքային հասարակական վարչությունը. «Այսինքն՝ 15 տարվա ընթացքում մինչև Տաճարի (այժմ` Շահումյան) հրապարակում սեփական շենքի կառուցումը այստեղ գտնվել է Քաղաքային խորհրդարանը (Դումա) և վարչությունը: Հայտնի է նաև, որ 1910-11 թվականներին Ամիրյանի տանը տեղակայվել է աչքի հիվանդանոցը, իսկ 1911-15 թվականներին այստեղ գործել է բժիշկ Հովհաննես Հովհաննիսյանի հայտնի մասնավոր հիվանդանոցը»:
Աբովյան 10 հասցեում շուրջ 71 տարի (1937-2008 թթ.) գործել է մեծ գիտնական, երկրաբան Հովհաննես Կարապետյանի անունը կրող Երկրաբանության թանգարանը: Նշենք, որ գիտնականը նույնպես ապրել է այդ տանը: Շենքի սեփականաշնորհումից հետո Երկրաբանության թանգարանը տեղափոխվել է Բաղրամյան փողոց:
Գրիգոր Ամիրյանի մյուս շենքը, որը կառուցվել է մի փոքր ավելի ուշ` 1880-ականների վերջերին, իր պատմական նշանակությամբ չի զիջում նախորդին: Ս. Խանզադյանի վկայությամբ՝ այստեղ ապրել է նաև զորավար Անդրանիկը: Խորհրդային կարգերի հաստատումից հետո տունը գործել է իբրև ԿԳԿ-ի և Հայկական ԽՍՀ ժողկոմխորհի հանրակացարան: 1921-22 թվականներին ժողկոմխորհի նախագահի և ռազմական գործերով ժողովրդական կոմիսարի պաշտոնները զբաղեցնելու ընթացքում այս տանն է բնակվել Ալեքսանդր Մյասնիկյանը, իսկ 1929-36 թվականներին` Հայաստանի կոմկուսի կենտկոմի առաջին քարտուղար Աղասի Խանջյանը: Ավելի ուշ Աբովյան 12 հասցեում տեղակայվել է Հայաստանի կոմպոզիտորների միությունը, Փաստաբանների կոլեգիայի նախագահությունը, իսկ վերջին նշանավոր կազմակերպությունը ԱԺՄ կուսակցությունն էր, որն այս հասցեից տեղափոխվեց վերջերս` 2014 թվականին:
ԱԺՄ նախագահ, Հանրային խորհրդի նախագահ Վազգեն Մանուկյանն այս հասցեի հետ կապված ոչ միայն կուսակցական-քաղաքական հուշեր ունի, այլև մանկության: Պարզվում է` 1950-ականների կեսերին Մանուկյանը հենց այստեղ է հաճախել դաշնամուրի դասերի: Նա սովորում էր Սայաթ-Նովայի անվան երաժշտական դպրոցում, իսկ թե ինչու էին դասերն անցկացվում Աբովյան 12 հասցեում՝ չի կարող ասել: Համենայն դեպս, որևէ պաշտոնական տեղեկություն, որ այդ հասցեում երբևէ գործել է Սայաթ-Նովայի անվան երաժշտական դպրոցը, հայտնի չէ: Ինչևէ, 1992 թվականին ճակատագիրը Վազգեն Մանուկյանին կրկին բերում է Աբովյան 12: Շենքն այդ ժամանակ պետական էր, և պետությունն էր տրամադրել ԱԺՄ կուսակցությանը: Հատկապես 90-ականների կեսերին` կուսակցության բուռն վերելքի տարիներին, երբ կուսակցությունն ակտիվ ընդդիմադիր գործունեություն էր ծավալում, այս հասցեում մարդկանց հոսքից տեղուդադար չկար: Այստեղ հավաքվում էին ոչ միայն քաղաքական ուժեր, այլև ԱԺՄ համակիրներն ու սովորական քաղաքացիները, բանավիճում, քննարկում էին Հայաստանի ապագայի հեռանկարները:
Հին ԱԺՄ-ական Անահիտ Պետրոսյանը, որ այժմ էլ համակարգում է կուսակցության գրասենյակի աշխատանքները, 1995 թվականից մինչև 2014 թվականն անց է կացրել այս հասցեում և խոստովանում է, որ մեծ ափսոսանքով է տեղափոխվել ԱԺՄ նոր գրասենյակ: «Մինչև հիմա էլ այդ հասցեն ինձ համար հարազատ է, բայց երբ մոտակայքով անցնում եմ, աշխատում եմ այդ կողմ չնայել, որովհետև ցավ է պատճառում, որ այն այժմ այլ նպատակների համար է օգտագործվում: Մեզ համար այդ հասցեն մեր կյանքի, մեր երազանքների կուլմինացիան էր»:
2008 թվականին, երբ Երևանի կենտրոնում գտնվող Աբովյան-Պուշկին-Նալբանդյան փողոցների միջանկյալ հատվածը Կառավարության որոշմամբ ճանաչվեց հանրային գերակա շահ, տարածքը ձեռք բերեց գործարար Սամվել Մայրապետյանին պատկանող «Լոկալ Դիվելոփըրզ» ընկերությունը, որն այդ հատվածում բազմաֆունկցիոնալ կառուցապատում իրականացնելու թույլտվություն ստացավ: ՀՀ մշակույթի նախարարությունը գոհ է սեփականատիրոջից` նշելով, որ նա կատարում է իր պարտավորությունները հուշարձան-շենքերի նկատմամբ, հիմնանորոգում, բարեկարգում ու պահպանում է դրանք:
Անզուգական պատի վառարանները, որ ջերմացնում են շուրջ 130 տարի
«Իր ճարտարապետական հորինվածքով կառույցը XIX դարի բնակելի տան տիպիկ օրինակ է,- բացատրում է Մարիետա Գասպարյանը,- մեծ հետաքրքրություն են ներկայացնում սենյակներում պահպանված և պատերին ներկառուցված հախճասալիկ վառարանները, որոնցից յուրաքանչյուրը դեկորատիվ-կիրառական արվեստի յուրատեսակ օրինակ է: Առավել յուրօրինակ է հյուրասենյակի՝ ներդիր նկարով զարդարված վառարանը, որի վրա պատկերված է եվրոպական գեղատեսիլ բնապատկեր»:
Այսօր էլ այդ հրաշագեղ վառարանները պահպանված են, իսկ դրանցից երկուսը գործում են, և Աբովյան 12 հասցեում գործող նույնանուն հայկական ռեստորանում ամենայն բծախնդրությամբ են վերաբերվում հատկապես պատի արժեքավոր վառարաններին` համարելով դրանք հուշարձան-շենքի հարստությունը:
Այս հասցեում է եղել նաև Երևանի ամենահին լուսանկարչատներից մեկը` «Խանոյան ֆոտոն», որը 1927 թվականին հիմնադրել է Վանից գաղթած լուսանկարիչ Գաբրիել Խանոյանը: Շենքի սեփականաշնորհումից հետո լուսանկարչատունը նույնպես տեղափոխվել է այլ հասցե:
Մրգի տերևներից՝ թեյ, քաղցր ռեհան, անգամ բրինձ. հայրենադարձության պտուղները
Խանզադյանի 121-ամյա տունը Աբովյան փողոցում և նրա վերջին բնակիչները
Մայիսի 09, 2019 Անի Գասպարյան 0
​«Դու լեռներում չես, լեռներն են քո մեջ»․ վերադարձ Գերմանիայից
«Հայաստանի գյուղերը մի ուրիշ ձևով եմ սիրում։ Երբ մտնում ես գյուղ, քեզ տնից էլ լավ ես...
Ապրիլի 09, 2019 Անի Գասպարյան 0
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Լիդան մի քանի ամսական էր, երբ ընտանիքը 90-ականներին տեղափոխվեց Ռուսաստան։ Ամեն ինչ կարծես լավ էր, ինքն...
Հուլիսի 07, 2018 Անի Գասպարյան 0
Երևանի պետական բանկ. 125-ամյա կառույցի փառավոր անցյալն ու անփառունակ ներկան
Մարգարյան հիվանդանոցի շարունակությամբ, դեպի Կողբացի խաչմերուկ, եռահարկ, սև տուֆից մի հրաշալի շենք կա, որի մոտով անցնելիս...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն